Lily Allen is swanger | Nuus24
Londen - Die Britse popster Lily Allen is swanger. Haar man Sam Cooper het dié goeie nuus Saterdag tydens hul huwelikseremonie met vriende en familie in Engeland gedeel.‘n Vriend van die paartjie het aan MailOnline se webwerf gesê almal was in trane en die aankondiging was die kersie op die koek.Allen is glo reeds 16 weke swanger. Die paartjie het saam besluit dat Cooper die aankondiging in sy toespraak moet maak nadat hulle op 12 weke vir 'n besoek gegaan het om te sien hoe die baba groei. Dié nuus kom slegs sewe maande nadat die 26-jarige sangeres verlede jaar in November ‘n miskraam gehad het. Sy was ses maande swanger. Allen en Cooper het in Cranham in die suid-weste van Engeland getrou. - iafrica.- Volg Nuus24 op Twitter.
Lees meer oor: lily allen | swangerskap | bekendes VOLGENDE OP NUUS24X